
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Απριλίου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 1302 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός του ανώτατου ετήσιου ορίου ωρών 
νυκτερινής απασχόλησης, των δικαιούχων, των 
όρων και των προϋποθέσεων χορήγησης ειδικής 
αποζημίωσης ανά ώρα νυκτερινής απασχόλησης 
που καταβάλλεται στο ένστολο προσωπικό της 
Ελληνικής Αστυνομίας. 

2 Καθορισμός φορέα για τη διαχείριση δεσμευμέ¬ 
νων και δημευμένων περιουσιακών στοιχείων, 
σύμφωνα με το άρθρο 5 του ν. 4478/2017 και δια¬ 
δικασία συλλογής, ταξινόμησης και επεξεργασίας 
στατιστικών στοιχείων, σύμφωνα με τα άρθρα 11 
και 32 του ν. 4478/2017. 


ΑΠΟΦΑΣΕΙΣ 

Αριθμ. 8000/32/233-α ' (1) 

Καθορισμός του ανώτατου ετήσιου ορίου ωρών 
νυκτερινής απασχόλησης, των δικαιούχων, των 
όρων και των προϋποθέσεων χορήγησης ειδικής 
αποζημίωσης ανά ώρα νυκτερινής απασχόλησης 
που καταβάλλεται στο ένστολο προσωπικό της 
Ελληνικής Αστυνομίας. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ 
ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 127 παράγραφος Δ πε¬ 
ρίπτωση β του ν. 4472/2017 (Α'/74) «Συνταξιοδοτικές 
διατάξεις Δημοσίου και τροποποίηση διατάξεων του 
ν. 4387/2016, μέτρα εφαρμογής των δημοσιονομικών 
στόχων και μεταρρυθμίσεων, μέτρα κοινωνικής στήριξης 
και εργασιακές ρυθμίσεις, Μεσοπρόθεσμο Πλαίσιο Δημο¬ 
σιονομικής Στρατηγικής 2018-2021 και λοιπές διατάξεις». 

2. Τις διατάξεις της παραγράφου 7 του άρθρου 5 του 
ν. 2622/1998 «Υπηρεσίες Συνοριακής Φύλαξης - Δήλω¬ 
ση περιουσιακής κατάστασης αστυνομικών και άλλες 
διατάξεις» (Α7138). 

3. Τις διατάξεις των παραγράφων 2 και 10 του άρθρου 
9 του ν. 2734/1999 «Εκδιδόμενα με αμοιβή πρόσωπα και 
άλλες διατάξεις» (Α7161), όπως η παράγραφος 2 αντι¬ 


καταστάθηκε με την παράγραφο 2 του άρθρου 2 του 
ν. 3181/2003 «Ρύθμιση θεμάτων συνοριακών φυλάκων 
και ειδικών φρουρών και άλλες διατάξεις» (Α7218). 

4. Τις διατάξεις των άρθρων 20 και 77 του ν. 4270/2014 
«Αρχές δημοσιονομικής διαχείρισης και εποπτείας - δη¬ 
μόσιο λογιστικό και άλλες διατάξεις» (Α7143), όπως τρο¬ 
ποποιήθηκαν με τις διατάξεις του άρθρου 10 παρ. 3 και 
παρ. 30 γ του ν. 4337/2015 (Α7127) αντίστοιχα. 

5. Τις διατάξεις του άρθρου 40 του ν. 849/1978, όπως 
συμπληρώθηκε με τις διατάξεις του άρθρου 8 του 
ν. 2129/1993. 

6. Τις διατάξεις του π.δ. 394/2001 «Χρόνος εργασίας 
του προσωπικού της Ελληνικής Αστυνομίας» (Α7274). 

7. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, όπως 
κωδικοποιήθηκε με το άρθρο πρώτο του π.δ. 63/2005 
(Α798). 

8. Τις διατάξεις του π.δ. 80/2016 «Ανάληψη υποχρεώ¬ 
σεων από τους Διατάκτες» (Α7145). 

9. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α7208). 

10. Τις διατάξεις της υπ'αρ. Υ186από 10.11.2016 από¬ 
φασης Πρωθυπουργού «Ανάθεση αρμοδιοτήτων στον 
Αναπληρωτή Υπουργό Εσωτερικών Νικόλαο Τόσκα» 
(Β73671). 

11. Τις διατάξεις της υπ' αριθμ. Υ29 από 08.10.2015 
απόφασης του Πρωθυπουργού «Ανάθεση αρμοδιοτή¬ 
των στον Αναπληρωτή Υπουργό Οικονομικών Γεώργιο 
Χουλιαράκη» (Β72168). 

12. Το γεγονός ότι από τις διατάξεις της παρούσας 
απόφασης προκαλείται συνολική δαπάνη σε βάρος 
των πιστώσεων του Κ.Α.Ε. 0521 « Ειδική Αποζημίωση 
στελεχών ενόπλων δυνάμεων και σωμάτων ασφαλείας 
για απασχόληση κατά τις νυχτερινές ώρες» του Ε.Φ. 07- 
410 "Ελληνική Αστυνομία" α) για το έτος 2018 ύψους 
τριάντα έξι εκατομμυρίων εννιακοσίων τριάντα τριών 
χιλιάδων τριακοσίων τριάντα έξι (36.933.336,00) ευρώ, 
β) για το έτος 2019 και για καθένα από τα επόμενα έτη 
ύψους σαράντα τεσσάρων εκατομμυρίων τριακοσίων 

Τεύχος ΒΊ 302/13.04.2018 


είκοσι χιλιάδων (44.320.000,00) ευρώ, ετησίως. Για το 
οικονομικό έτος 2018 και για καθένα από τα επόμενα 
έτη η προκαλούμενη δαπάνη θα αντιμετωπίζεται από 
τις εγγεγραμμένες πιστώσεις του Φορέα. 

13. Την υπ' αριθμ. 8000/1/2017/130-α από 1 -12-2017 
Εισήγηση της Γενικής Διεύθυνσης Οικονομικών και Επι¬ 
τελικού Σχεδιασμού, αποφασίζουμε: 

Άρθρο 1 

Πεδίο Εφαρμογής 

Στο ένστολο προσωπικό της Ελληνικής Αστυνομίας 
(Αστυνομικό Προσωπικό, Συνοριακούς Φύλακες και Ει¬ 
δικούς Φρουρούς), χορηγείται ειδική αποζημίωση ανά 
ώρα νυκτερινής απασχόλησης, η οποία προβλέπεται 
από τις διατάξεις της παρ. Δ περίπτωση β'του άρθρου 
127 του ν. 4472/2017 (Α'/74) και προσδιορίζεται σε ώρες 
νυχτερινής απασχόλησης. 

Άρθρο 2 

Δικαιούχοι - Όροι και προϋποθέσεις καταβολής 

1. Η ειδική αποζημίωση ανά ώρα νυκτερινής απασχό¬ 
λησης καταβάλλεται στο Αστυνομικό προσωπικό, τους 
Συνοριακούς Φύλακες και Ειδικούς Φρουρούς της Ελ¬ 
ληνικής Αστυνομίας, που εκτελεί νυχτερινή υπηρεσία. 

2. Ως νυχτερινή υπηρεσία θεωρείται εκείνη που παρέ¬ 
χεται μεταξύ της 22.00 και της 06.00 ώρας. 

3. Οι ώρες νυχτερινής απασχόλησης κατ' έτος (από 1 /I 
έως 31/12) δεν μπορεί να υπερβαίνουν τις 16.000.000 
ώρες για το Αστυνομικό Προσωπικό, τους Συνοριακούς 
Φύλακες και τους Ειδικούς Φρουρούς. Ειδικά για το έτος 
2018 δεν μπορεί να υπερβαίνουν τις 13.333.334 ώρες και 
για το χρονικό διάστημα από 1 -3-2018 μέχρι 31-12-2018. 

4. Η ανωτέρω αποζημίωση υπόκειται στις νόμιμες κρα¬ 
τήσεις και σε φόρο εισοδήματος και για την καταβολή 
του υποβάλλονται στη Δ/νση Διαχείρισης Χρηματικού 
του Αρχηγείου Ελληνικής Αστυνομίας, στο τέλος κάθε 
μήνα ονομαστικές καταστάσεις με τα απαραίτητα στοι¬ 
χεία, της πραγματοποιηθείσας νυχτερινής υπηρεσίας 
σύμφωνα με τα τηρούμενα υπηρεσιακά βιβλία, υπογε¬ 
γραμμένες από τον Προϊστάμενο της οικείας Υπηρεσίας. 

Άρθρο 3 

Εξαιρέσεις από την καταβολή 

1. Η ειδική αποζημίωση ανά ώρα νυκτερινής απασχό¬ 
λησης, δεν καταβάλλεται: 

α. Στους μαθητές των Σχολών των Σωμάτων Ασφα¬ 
λείας. 

β. Στο προσωπικό το οποίο υπηρετεί στην Εθνική 
Υπηρεσία Πληροφοριών, καθόσον για την κατάσταση 
ετοιμότητας τους λαμβάνουν ειδική αποζημίωση για τις 
παρεχόμενες υπηρεσίες, λόγω του χώρου, τρόπου και 
ειδικών συνθηκών απασχόλησης. 

γ. Στο Αστυνομικό προσωπικό, τους Συνοριακούς Φύ¬ 
λακες και Ειδικούς Φρουρούς της Ελληνικής Αστυνομίας 
που υπηρετεί με οιανδήποτε ιδιότητα στην αλλοδαπή, 
καθόσον για το λόγο αυτό λαμβάνει ειδική αποζημίωση, 
είτε επίδομα αλλοδαπής, είτε εκτός έδρας αποζημίωση. 

Άρθρο 4 

1 .Το ανώτατο μηνιαίο όριο ωρών νυχτερινής απασχό¬ 
λησης για το Αστυνομικό προσωπικό, τους Συνοριακούς 
Φύλακες και Ειδικούς Φρουρούς καθορίζεται ως εξής: 


α. Στις δεκαέξι (16) ώρες για το ένστολο προσωπικό, το 
οποίο στα κύρια καθήκοντα του εκτελεί υπηρεσία της 
περίπτωσης (α) της παραγρ. 1 του άρθρου 1 του π.δ. 394/ 
2001 (Α7274), όπως τροποποιήθηκε και ισχύει και υπό 
την προϋπόθεση ότι θα εκτελέσει εξωτερική ή μάχιμη 
υπηρεσία και β. Στις σαράντα οκτώ (48) ώρες για το έν¬ 
στολο προσωπικό στις λοιπές περιπτώσεις. 

2. Επιπλέον, για το προσωπικό της περίπτωσης β της 
προηγούμενης παραγράφου, καθορίζεται ως ετήσιο 
ανώτατο όριο νυκτερινής απασχόλησης οι τετρακόσιες 
ογδόντα οκτώ (488) ώρες ανά δικαιούχο. 

Άρθρο 5 

Καταργούμενες διατάξεις 

Από την έναρξη ισχύος της παρούσης καταργείται η υπ' 
αριθμ. 8002/32/122-α'από 06-09-2007 κοινή απόφαση 
Υπουργών Οικονομίας και Οικονομικών καιΔημόσιαςΤάξης 
(Β'/1803), όπωςτροποποιήθηκε μετις υπ'αριθμ. 8002/32/195- 
α'από 08-09-2011 (Β72007), 8002/32/204-ε'από 13-09-2012 
β'2554), 61303 Φ. 501.34 από 27-12-2012 (Β'/9), 8002/32/204- 
κδ' από 12-10-2012 (Β72812), 8002/32/204-μα' από 
10-10-2013 (Β72558), 8002/32/204-μβ' από 15-11-2013 
(Β72894), 8002/32/204-λη' από 22-11-2013 (Β73013), 
8002/32/221-α'από 16-10-2014 (Β72787), 8002/32/225-α' 
από 23-12-2015 (Β72930) και 8002/32/227-Α'από 01 -12-2016 
(Β73985) κοινή υπουργική απόφαση και κάθε άλλη σχετι¬ 
κή απόφαση που ρυθμίζει το ζήτημα της χορήγησης της 
ειδικής αποζημίωσης ανά ώρα νυκτερινής απασχόλησης 
(πρώην Επίδομα Αυξημένης Επιχειρησιακής Ετοιμότητας), 
στο Αστυνομικό Προσωπικό, τους Συνοριακούς Φύλακες 
και τους Ειδικούς Φρουρούς. 

Άρθρο 6 

Η απόφαση αυτή ισχύει από την 1 -3-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μαρτίου 2018 

Οι Αναπληρωτές Υπουργοί 

Εσωτερικών Οικονομικών 

ΝΙΚΟΛΑΟΣ ΤΟΣΚΑΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. 24296 οίκ (2) 

Καθορισμός φορέα για τη διαχείριση δεσμευμέ¬ 
νων και δημευμένων περιουσιακών στοιχείων, 
σύμφωνα με το άρθρο 5 του ν. 4478/2017 και δι¬ 
αδικασία συλλογής, ταξινόμησης και επεξεργα¬ 
σίας στατιστικών στοιχείων, σύμφωνα με τα άρ¬ 
θρα 11 και 32 του ν. 4478/2017. 

ΟΙ ΥΠΟΥΡΓΟΙ ΔΙΚΑΙΟΣΥΝΗΣ, 

ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α)Των άρθρων 5, 11 και 32 του ν. 4478/2017 (Α'/91) 

«I) Κύρωση και προσαρμογή της ελληνικής νομοθεσίας 
στη Σύμβαση της Βαρσοβίας της 16ης Μαΐου 2005 του 
Συμβουλίου της Ευρώπης για τη νομιμοποίηση, ανίχνευ¬ 
ση, κατάσχεση και δήμευση εσόδων από εγκληματικές 
δραστηριότητες και για τη χρηματοδότηση της τρομο¬ 
κρατίας, ενσωμάτωση της Α-Π 2003/577/ ΔΕΥ, της Α-Π 
2005/212/ΔΕΥ, της Α-Π 2006/783/ΔΕΥ, όπως τροποποιή¬ 
θηκε με την Α-Π 2009/299/ΔΕΥ, και της Οδηγίας 2014/42/ 
ΕΕ, II) Προϋποθέσεις τοποθέτησης ανηλίκων σε ίδρυμα 
ή ανάδοχη οικογένεια από και προς κράτη - μέλη της 
Ευρωπαϊκής Ένωσης βάσει του άρθρου 56 του Κανονι¬ 
σμού (ΕΚ) αριθμ. 2201/2003 του Συμβουλίου της 27ης 
Νοεμβρίου 2003, για τη διεθνή δικαιοδοσία και την ανα¬ 
γνώριση και εκτέλεση αποφάσεων σε γαμικές διαφορές 
και διαφορές γονικής μέριμνας, ο οποίος καταργεί τον 
Κανονισμό (ΕΚ) 1347/2000, III) Ενσωμάτωση της Οδηγί¬ 
ας 2013/48/ΕΕ του Ευρωπαϊκού Κοινοβουλίου και του 
Συμβουλίου της 22ας Οκτωβρίου 2013, σχετικά με το 
δικαίωμα πρόσβασης σε δικηγόρο στο πλαίσιο ποινικής 
διαδικασίας και διαδικασίας εκτέλεσηςτου ευρωπαϊκού 
εντάλματος σύλληψης, καθώς και σχετικά μετο δικαίωμα 
ενημέρωσης τρίτου προσώπου σε περίπτωση στέρησης 
της ελευθερίας του και με το δικαίωμα επικοινωνίας με 
τρίτα πρόσωπα και με προξενικές αρχές κατά τη διάρκεια 
στέρησης της ελευθερίας, IV) Ενσωμάτωση της Οδηγίας 
2012/29/ΕΕ για τη θέσπιση ελάχιστων προτύπων σχετικά 
με τα δικαιώματα, την υποστήριξη και την προστασία θυ¬ 
μάτων της εγκληματικότητας και για την αντικατάσταση 
της Απόφασης - Πλαίσιο 2001 /220/ΔΕΥ του Συμβουλίου 
και λοιπές διατάξεις». 

β)Του άρθρου 7 του ν. 3691/2008 (Α7166) «Πρόληψη 
και καταστολή της νομιμοποίησης εσόδων από εγκλη¬ 
ματικές δραστηριότητες και της χρηματοδότησης της 
τρομοκρατίας και άλλες διατάξεις», όπως αντικαταστά- 
θηκε και συμπληρώθηκε από τις διατάξεις του άρθρου 
2 του ν. 3932/2011 (Α'/49). 

γ)Του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
τις διατάξεις του π. δ/τος 63/2005 (Α'/98). 

δ) Του π.δ 125/2016 (Α'/210). 

3) Τη με αριθμό πρωτ. ΥΠΟΙΚ 0010218 ΕΞ 2016/ 
14-11 -2016 (Β73696) απόφαση του Πρωθυπουργού και 
Υπουργού Οικονομικών «Ανάθεση αρμοδιοτήτων στην 
Υφυπουργό Οικονομικών Αικατερίνη Παπανάτσιου». 

2) Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 

Καθορισμός φορέα για τη διαχείριση 
δεσμευμένων και δημευμένων 
περιουσιακών στοιχείων 

1. Καθορίζουμε την Ειδική Γραμματεία του Σώματος Δί¬ 
ωξης Οικονομικού Εγκλήματος (Σ.Δ.Ο.Ε.) και ειδικότερα το 
Τμήμα Ανάκτησης Περιουσιακών Στοιχείων από Εγκλημα¬ 
τικές Δράστη ριότητες και Αμοιβαίας Συνδρομής της Διεύ¬ 
θυνσης Στρατηγικού Σχεδιασμού και Προγραμματισμού 
Ερευνών της Ε.Γ. Σ.Δ.Ο.Ε. του Υπουργείου Οικονομικών, 
ως φορέα με αρμοδιότητα τη διαχείριση των δημευμένων 


και δεσμευμένων περιουσιακών στοιχείων. Η διαχείριση 
μπορεί να περιλαμβάνει τη χρήση αυτών για το δημόσιο 
συμφέρον, για κοινωνικούς σκοπούς ή για την ικανοποίηση 
του θύματος, καθώς και την αποτελεσματική διαχείριση 
περιουσιακών στοιχείων που δεσμεύονται ενόψει πιθανής 
δήμευσης. Η αποτελεσματική διαχείριση των δεσμευμένων 
περιουσιακών στοιχείων περιλαμβάνει τη δυνατότητα πώ¬ 
λησης ή μεταβίβασης αυτών, όταν κρίνεται απαραίτητο για 
τη διασφάλιση της οικονομικής τους αξίας. 

2. Ο ως άνω φορέας διαχειρίζεται τα δεσμευμένα και 
δημευμένα περιουσιακά στοιχεία μετά τον καθορισμό 
του θεσμικού πλαισίου που διέπει τη διαχείριση τους, 
την οργανωτική δομή και τη στελέχωση του ίδιου του 
φορέα, τις αρμοδιότητες και τις εξουσίες αυτού. 

Άρθρο 2 

Διαδικασία συλλογής, ταξινόμησης 
και επεξεργασίας στατιστικών στοιχείων 

Καθορίζουμε τη διαδικασία και τις τεχνικές λεπτομέ¬ 
ρειες για τη συλλογή, την ταξινόμηση και την επεξεργα¬ 
σία στατιστικών στοιχείων σχετικά με τα αιτήματα δέ¬ 
σμευσης και δήμευσης, όπως αυτά ορίζονται στα άρθρα 
2, 3,11 και 32 του ν. 4478/2017, ως εξής: 

1. Υπόχρεες Υπηρεσίες συλλογής στοιχείων 
Α. Οι Ανακριτικές Υπηρεσίες, οι Εισαγγελίες Οικονομι¬ 
κού Εγκλήματος, οι Εισαγγελίες Εγκλημάτων Διαφθοράς, 
καθώς και η Αρχή Καταπολέμησης της Νομιμοποίησης 
Εσόδων από Εγκληματικές Δραστηριότητες και της 
Χρηματοδότησης της Τρομοκρατίας και Ελέγχου των 
Δηλώσεων Περιουσιακής Κατάστασης, τηρούν πλήρη 
και ενημερωμένα στατιστικά στοιχεία, καταχωριζόμε- 
να σε ειδικό βιβλίο, που αφορούν σε δεσμεύσεις, όπως 
περιγράφονται στα άρθρα 2,11 και 32 του ν. 4478/2017. 
Τα στοιχεία αφορούν: 

(α) στις αποφάσεις δέσμευσης που εκτελέστηκαν, 

(β) στην εκτιμώμενη αξία των δεσμευμένων περιουσι¬ 
ακών στοιχείων, τουλάχιστον εκείνων που δεσμεύονται 
ενόψει πιθανής επακολουθούσας δήμευσης κατά τη 
στιγμή της δέσμευσης, 

(γ) στις αιτήσεις έκδοσης αποφάσεων δέσμευσης που 
πρόκειται να εκτελεστούν σε άλλο κράτος - μέλος. 

Β. Οι Εισαγγελίες Εφετών τηρούν πλήρη και ενημε¬ 
ρωμένα στατιστικά στοιχεία, καταχωριζόμενα σε ειδικό 
βιβλίο, που αφορούν σε δημεύσεις, όπως περιγράφονται 
στα άρθρα 3, 11 και 32 του ν. 4478/2017. Τα στοιχεία 
αφορούν: 

(α) στην εκτιμώμενη αξία των ανακτηθέντων περιου¬ 
σιακών στοιχείων κατά τη στιγμή της δήμευσης, 

(β) στις αιτήσεις έκδοσης αποφάσεων δήμευσης που 
πρόκειται να εκτελεστούν σε άλλο κράτος - μέλος. 

Γ. Οι υπηρεσίες της Ανεξάρτητης Αρχής Δημοσίων 
Εσόδων (Α.Α.Δ.Ε.) τηρούν στοιχεία που αφορούν σε 
ανάκτηση περιουσιακών στοιχείων που δημεύτηκαν, 
όπως περιγράφονται στο άρθρο 32 του ν. 4478/2017. 
Τα στοιχεία αφορούν: 

(α) στις αποφάσεις δήμευσης που εκτελέστηκαν, 

(β) στην αξία ή την εκτιμώμενη αξία των περιουσιακών 
στοιχείων που ανακτήθηκαν κατόπιν εκτέλεσης απόφα¬ 
σης σε άλλο κράτος - μέλος. 

2. Διαδικασία υποβολής στοιχείων 

Α. Η Αρχή Καταπολέμησης της Νομιμοποίησης Εσό¬ 
δων από Εγκληματικές Δραστηριότητες και της Χρημα¬ 
τοδότησης τηςΤρομοκρατίας και Ελέγχου των Δηλώσε¬ 
ων Περιουσιακής Κατάστασης υποβάλλει στο Υπουργείο 
Οικονομικών και συγκεκριμένα στο Τμήμα Ανάκτησης 
Περιουσιακών Στοιχείων από Εγκληματικές Δραστηρι¬ 
ότητες και Αμοιβαίας Συνδρομής της Διεύθυνσης Στρα¬ 
τηγικού Σχεδιασμού και Προγραμματισμού Ερευνών της 
Ειδικής Γραμματείας Σ.Δ.Ο.Ε., τα στοιχεία που αφορούν 
σε δεσμεύσεις, όπως αυτά περιγράφονται ανωτέρω. 

Β. α) Οι ανακριτικές υπηρεσίες υποβάλλουν ανά τρί¬ 
μηνο στη γραμματεία του Αρείου Πάγου τα στοιχεία 
που αφορούν σε δεσμεύσεις, όπως αυτά περιγράφονται 
ανωτέρω. Ειδικότερα, τα στοιχεία υποβάλλονται κατά το 
δεύτερο δεκαήμερο του μήνα που ακολουθεί το τρίμηνο 
στο οποίο αφορούν. 

β) Η γραμματεία του Αρείου Πάγου υποβάλλει στο 
Υπουργείο Οικονομικών και συγκεκριμένα στο Τμήμα 
Ανάκτησης Περιουσιακών Στοιχείων από Εγκληματικές 
Δραστηριότητες και Αμοιβαίας Συνδρομής της Διεύθυν¬ 
σης Στρατηγικού Σχεδιασμού και Προγραμματισμού 
Ερευνών της Ειδικής Γραμματείας Σ.Δ.Ο.Ε. συγκεντρω¬ 
τικό πίνακα, στον οποίο έχουν καταχωρισθεί με επιμέ¬ 
λεια του Προϊσταμένου της Γραμματείας τα ανωτέρω 
στοιχεία για το σύνολο των ανακριτικών αρχών της 
Χώρας. Ο συγκεντρωτικός πίνακας κοινοποιείται στο 
Τμήμα Στρατηγικού Σχεδιασμού και Αξιολόγησης Πο¬ 
λιτικών Δικαιοσύνης της Διεύθυνσης Στρατηγικού Σχε- 
διασμού Οργάνωσης και Λειτουργίας Δικαιοσύνης του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων. 

Γ. α) Οι γραμματείες των Εισαγγελιών Εφετών, Οικονο¬ 
μικού Εγκλήματος και Εγκλημάτων Διαφθοράς υποβάλ¬ 
λουν ανά τρίμηνο στην Εισαγγελία του Αρείου Πάγου τα 
στοιχεία που αφορούν σε δημεύσεις ή δεσμεύσεις, όπως 
αυτά περιγράφονται ανωτέρω. Ειδικότερα, τα στοιχεία 
υποβάλλονται κατά το δεύτερο δεκαήμερο του μήνα που 
ακολουθείτο τρίμηνο στο οποίο αφορούν. 

β) Η γραμματεία της Εισαγγελίας του Αρείου Πάγου 
διαβιβάζει στο Υπουργείο Οικονομικών και συγκεκριμέ¬ 
να στο Τμήμα Ανάκτησης Περιουσιακών Στοιχείων από 
Εγκληματικές Δραστηριότητες και Αμοιβαίας Συνδρο¬ 
μής της Διεύθυνσης Στρατηγικού Σχεδιασμού και Προ¬ 
γραμματισμού Ερευνών της Ειδικής Γραμματείας Σ.Δ.Ο.Ε. 
συγκεντρωτικό πίνακα, στον οποίο έχουν καταχωρηθεί 
με επιμέλεια του Προϊσταμένου της Γραμματείας τα 


ανωτέρω στοιχεία για το σύνολο των Εισαγγελιών της 
Χώρας. Ο συγκεντρωτικός πίνακας κοινοποιείται στο 
Τμήμα Στρατηγικού Σχεδιασμού και Αξιολόγησης Πο¬ 
λιτικών Δικαιοσύνης της Διεύθυνσης Στρατηγικού Σχε- 
διασμού Οργάνωσης και Λειτουργίας Δικαιοσύνης του 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων. 

Δ. Οι υπηρεσίες της Ανεξάρτητης Αρχής Δημοσίων 
Εσόδων (Α.Α.Δ.Ε.) υποβάλλουν στο Υπουργείο Οικονο¬ 
μικών και συγκεκριμένα στο Τμήμα Ανάκτησης Περιου¬ 
σιακών Στοιχείων από Εγκληματικές Δραστηριότητες 
και Αμοιβαίας Συνδρομής της Διεύθυνσης Στρατηγικού 
Σχεδιασμού και Προγραμματισμού Ερευνών της Ειδικής 
Γραμματείας Σ.Δ.Ο.Ε. τα στοιχεία που αφορούν σε ανά¬ 
κτηση περιουσιακών στοιχείων που δημεύτηκαν, όπως 
αυτά περιγράφονται ανωτέρω. 

Η Αρχή Καταπολέμησης της Νομιμοποίησης Εσόδων 
από Εγκληματικές Δραστηριότητες και της Χρηματο¬ 
δότησης τηςΤρομοκρατίας και Ελέγχου των Δηλώσεων 
Περιουσιακής Κατάστασης, η γραμματεία του Αρείου 
Πάγου, η γραμματεία της Εισαγγελίας του Αρείου Πά¬ 
γου καθώς και οι υπηρεσίες της Α.Α.Δ.Ε., υποβάλλουν, 
κατά περίπτωση, τα στοιχεία το πρώτο δεκαήμερο του 
δεύτερου μήνα που ακολουθεί το τρίμηνο στο οποίο 
αφορούν, με ηλεκτρονικό τρόπο και με τις ειδικότερες 
προδιαγραφές που ορίζει το Τμήμα Ανάκτησης Περιου¬ 
σιακών Στοιχείων από Εγκληματικές Δραστηριότητες 
και Αμοιβαίας Συνδρομής της Διεύθυνσης Στρατηγικού 
Σχεδιασμού και Προγραμματισμού Ερευνών της Ειδικής 
Γραμματείας Σ.Δ.Ο.Ε. 

Άρθρο 3 

Έναρξη ισχύος 

Η απόφαση αυτή ισχύει από τη δημοσίευσή της, με την 
επιφύλαξη όσων ορίζονται στην παρ. 2 του άρθρου 1. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαρτίου 2018 

Οι Υπουργοί 

Δικαιοσύνης, Διαφάνειας 

και Ανθρωπίνων Δικαιωμάτων Οικονομικών 

ΣΤΑΥΡΟΣ ΚΟΝΤΟΝΗΣ ΕΥΚΛΕΙΔΗΣ ΤΣΑΚΑΛΩΤΟΣ 

Υφυπουργός Οικονομικών 

